Абрад закладаньня вуглавога каменя і асьвячэньня падмурка новай беларускай грэка-каталіцкай царквы ды Боскую Літургію з гэтай нагоды ў Беларускім рэлігійным і культурным цэнтры імя сьв. Кірылы Тураўскага (Марыян хаўс) узначальвалі Апостальскі нунцый у Вялікабрытаніі архібіскуп Антоніё Мэніні і біскуп Глеб Ланчына, зьверхнік Украінскай грэка-каталіцкай япархіі Сьвятой Сям’і ў Лондане. На ўрачыстасьці прысутнічалі таксама каталіцкія сьвятары, што служаць у Лондане, і прадстаўнікі беларускай дыяспары.